armvectores/hy_wikipedia_2023 huggingface dataset:
Ուիլյամ Էշլի

Սըր Ուիլյամ Ջեյմս Էշլի (անգլ.՝ Sir William James Ashley, փետրվարի 25, 1860(1860-02-25), Բերմոնդսի, Սաութուրք - հուլիսի 23, 1927(1927-07-23), Քենթերբերի, Սիթի օֆ Քենթերբերի, Քենթ, Քենթ, Անգլիա, Միացյալ Թագավորություն), բրիտանացի տնտեսագետ, պատմական դպրոցի ներկայացուցիչ, պրոֆեսոր, գրող։


== Կենսագրություն ==
Բարձրագույն կրթություն է ստացել Օքսֆորդում՝ Բալիոլ քոլեջում։ Օքսֆորդում նրա վրա ազդել են Ջոուեթը, եպիսկոպոս Ուիլյամ Սթաբսը և հատկապես տնտեսության պատմաբան Առնոլդ Թոյնբի ավագը։ 1888 թվականի հուլիսին ամուսնացել է Մարգարետ Հիլի հետ և նույն տարվա ամռանը նրա հետ մեկնել Կանադա, որտեղ ստացել է ակադեմիական պաշտոն։ 1888-1892 թվականներին աշխատել է Տորոնտոյի (Կանադա) համալսարանում՝ որպես քաղաքական և սահմանադրական պատմության պրոֆեսոր։
1892-1901 թվականներին Հարվարդի համալսարանում (ԱՄՆ) դասավանդել է տնտեսական պատմություն։
1888-1893 թվականներին հրատարակել է իր առավել նշանակալի աշխատությունը՝ «Անգլիայի տնտեսական պատմությունը՝ կապված տնտեսական տեսության հետ», որը լուսաբանում է անգլիական տնտեսության զարգացումը միջնադարում։ 1897 թվականին աշխատանքը հրատարակվել է ռուսերենով։
1901 թվականին Էշլին հեռացել է Հարվարդից։ 1900-1925 թվականներին եղել է Բիրմինգհեմի համալսարանի (Մեծ Բրիտանիա) առևտրի և ֆինանսների պրոֆեսոր։
1917 թվականի հունիսի 16-ին ասպետի կոչում է ստացել։
Նա մահացել է 1927 թվականի հուլիսի 23-ին։ Նրա պատկերով կտավը կախված է Դիմանկարների ազգային պատկերասրահում։


== Հիմնական աշխատություններ ==
1888. An Introduction to English Economic History and Theory, Part I: The Middle Ages; 4th ed. (1909), on line, McMaster University., գիրք՝ նվիրված Առնոլդ Թոյնբի ավագի հիշատակին
1893. An Introduction to English Economic History and Theory, Part II: The End of the Middle Ages, (1893); 4th ed., (1906) on line, McMaster University
Անգլիայի տնտեսական պատմությունը՝ կապված տնտեսական տեսության հետ, Մ., 1897, 815 էջ
1900. Surveys historic and economic
1903. The Tariff Problem, Westminster, P. J. King
1903. The adjustment of wages: a study in the coal and iron industries of Great Britain and America, London, Longmans, Green
1904. The Progress of the German working classes in the last quarter of the century, London: Longmans, Green & Co
1907. The Present Position of Political Economy, Economic Journal, 17(68), pp. 467–89
1912. Gold and Prices
1914. The Economic Organisation of England: An Outline History, London: Longmans, Green & Co


== Տես նաև ==
Պատմական դպրոց
Տնտեսության պատմություն


== Ծանոթագրություններ ==


== Գրականություն ==
Ալեքսեյ Ջիվելեգով, (1890–1907)։ «Էշլի, Ուիլյամ Ջեյմս»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Արտաքին հղումներ ==
Economic History Society
Birmingham Business School
Notice of Knighthood in an edition of the London Gazette Archived 2007-03-14 at the Wayback Machine.
William James Ashley archival papers held at the University of Toronto Archives and Record Management Services
Դերբայ

Դերբայները բայի անդեմ ձևերն են, որոնք, ունենալով բայի իմաստ ու սեռի քերականական կարգ, ցույց են տալիս գործողություն՝ առանց եղանակի, ժամանակի, դեմքի ու թվի։
Ժամանակակից հայերենն ունի ութ դերբայ, որոնցից չորսն անկախ են, չորսը՝ կախյալ։
Անկախ դերբայները ունեն ինքնուրույն շարահյուսական կիրառություն և անկախ բառային միավորներ են։ Ժամանակակից հայերենի անկախ դերբայներն են՝           

անորոշ դերբայ
ենթակայական դերբայ
համակատար դերբայ
հարակատար դերբայԿախյալ դերբայները, որ կոչվում են նաև ձևաբայեր, ինքնուրույն շարահյուսական կիրառություն չունեն և նախադասության մեջ գործածվում են միայն օժանդակ բայի ներկայի ու անցյալի ձևերի հետ։ Կախյալ դերբայները, գործածվելով օժանդակ բայերի հետ, նախադասության մեջ կարող են դառնալ միայն պարզ ստորոգյալ։
Ժամանակակից հայերենի կախյալ դերբայներն են՝

անկատար դերբայ
ապակատար դերբայ
վաղակատար դերբայ
ժխտական դերբայ


== Ածականական դերբայ ==
Դերբայների այն ձևերը, որոնք բայական հիմնական հատկանիշների հետ ունեն նաև ածականական կիրառություններ անվանվում են ածականական դերբայներ։ Հայերենում այսպիսի նշանակություն ունեն հարակատար, ապակատար, ենթակայական դերբայները։ Օրինակ՝ պատռած նամակ, վազող նապաստակ և այլն։


== Ծանոթագրություններ ==
Թեթևաբարոների շքերթ

Թեթևբարոների շքերթ (անգլ.՝ SlutWalk), միջազգային քայլերթ կանանց իրավունքների համար։ Առաջին անգամ կայացել է 2011 թվականի ապրիլի 3-ին կանադական Տորոնտո քաղաքում, Օնտարիո նահանգի մայրաքաղաքում, որից հետո մի քանի նմանատիպ երթեր տեղի են ունեցել աշխարհի այլ երկրներում։


== Նկարագրություն ==
Մասնակիցները (ճնշող մեծամասնությունը կանայք) բողոքում են կարծրատիպի դեմ, որը արդարացնում է բռնարարի վարքը, զոհի գրգռիչ կամ շատ գրավիչ արտաքին տեսք ունենալու հանգամանքով, և կոչ է անում վերջ տալ բռնաբարություններին։
Առաջին երթի պատճառ դարձավ տորոնտացի ոստիկան Մայքլ Սանգինետիի արտահայտությունը, նա ասում էր, եթե կանայք չեն ցանկանում, որ իրենց բռնաբարեն, ապա «պետք չէ հագնվել թեթևաբաոյի պես»։
Բողոքը երթի վերածվեց, որի մասնակիցները հիմնականում երիտասարդ կանայք էին, որոշները հատուկ հագել էին թեթևաբարոների «աշխատանքային հագուստ» հիշեցնող զգեստներ։
Աշխարհի տարբեր երկրներում անցկացվող թևաբարոների շքերթին սովորաբար սեմինարներ և ցույցեր են անցկացվում, հնչում է կենդանի երաժշտություն, կամավորները պաստառներ և թռուցիկներ են պատրաստում, բաց խոսափողների մոտ բանավեճեր են անցկացնում, երգեր են երգում, պարում են, մրցում են մարտական սպորտաձևերում, միջոցառումներ և երեկույթներ են կազմակերպում։ Հաճախ հավաքների ժամանակ բռնության զոհերը կիսվում են հիշողություններով ։
Քննադատները գտնում են, որ նմանատիպ մոտեցումը  օրինակ է հանդիսանում, թե ինչպես են կանայք որոշում սեփական սեռականությունը տղամարդկանց մշակույթի ըմբռնումներում, և բողոքը վերածվում է պոռնկագրության։


== Ծանոթագրություններ ==


== Արտաքին հղումներ ==
http://www.slutwalktoronto.com/ Թեթևաբարոների շքերթ. պաշտոնական կայք
Սան Մատեուսի գավառ

Սան Մատեուսի գավառ (պորտ.՝ Microrregião de São Mateus), գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հյուսիսային ափի մարզի մեջ։ Բնակչությունը կազմում է 176 355 մարդ 2006 թվականի տվյալով։ Զբաղեցված տարածքը 4621,693  կմ²։ Բնակչության խտությունը 38,2  մարդ/կմ²։


== Վիճակագրություն ==
Համախառն ներքին արտադրանքը կազմել է 2003 թվականին1 162 609 547,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 925,26 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,711։


== Գավառի կազմ ==
Գավառի կազմի մեջ են մտնում հետևյալ համայնքները.

Կոնսեյսան դա Բարրա
Ժագուարե
Պեդրու Կանարիու
Սան Մատեուս
Էյ, Իրա՛ն

Էյ, Իրա՛ն (պարսկերեն՝ ای ایران Էյ, Իրա՛ն), հանրաճանաչ պարսկական (իրանական) հայրենասիրական երգ, ընդունված 1979 թ։ Որպես օրհներգ շատ կարճ ժամանակ է ծառայել՝ Իրանի հեղափոխությունից հետո մինչ Իրանի Իսլամական Հանրապետության պաշտոնական օրհներգի ընդունումը, սակայն լայն տարածում ունի և պարսկական սփյուռքի ներկա ռեժիմի հակառակորդների կողմից օգտագործվում է որպես օրհներգ, որը տարբեր է Իրանի ներկա պետական օրհներգից։ Երգի բառերը գրվել են 1946 թ. Հոսեյն Գոլ-Գոլաբի կողմից, իսկ երաժշտության հեղինակը Ռուհոլլահ Խալեղին է, և առաջին անգամ կատարվել է Հոսեյն Բաննանի կողմից։ Օրհներգը անցումային էր, այն հաստատվեց հենց Փահլավիների տոհմի անկումից հետո, մինչև չգրվեց նորը։


== Տեքստ ==


=== Բնօրինակ տեքստը ===


=== Թարգմանությունը ===


== Ծանոթագրություններ ==


== Արտաքին հղումներ ==
Ey Iran
YouTube
Ջալալ Աբդե

Բժիշկ Ջալալ Աբդե (պարսկերեն՝ جلال عبده, 1906, Բորուջերդ, Լոռեսթանի նահանգ, Իրան - 1996, Թեհրան, Իրան), իրանցի դիվանագետ և քաղաքական գործիչ։ 1956-60 թվականներին Միավորված ազգերի կազմակերությունում Իրանի մշտական ներկայացուցիչը։ 1960 թվականին կարճ ժամանակ զբաղեցրել է Իրանի արտաքին գործերի նախարարի պաշտոնը։ 1962-63 թվականներին՝ ՄԱԿ-ի ժամանակավոր գործադիր իշխանության մշտական ադմինիստրատոր Արևմտյան Իրիանում։


== Կենսագրություն ==
Ջալալ Ամդեն ծնվել է 1909 թվականին Բորուջերդ քաղաքում։ Նա շեյխ Մուհամեդ Աբդեի եղբայրն էր և Ալի Աբդենի որդին։ Նրա հայրը երկար տարիներ եղել է  իրավաբանական դպրոցի դատավոր և ուսուցիչ։ Ջալալը սովորել է Սորբոնում, որտեղ իրավունքի ոլորտում ստացել է դոկտորական աստիճան։ Մոհամմեդ Ռեզա Փահլավիի կառավարման առաջին տարիներին նա ստացել է քրեական դատարանի դատախազի պաշտոնը։ 1945 թվականին ընտրվել է Իրանի Ազգային ժողովի դեմոկրատական կուսակցության պատգամավոր։ 1949 թվականին Արդարադատության նախարարությունից տեղափոխվել է արտաքին գործերի նախարարություն։ Նշանակվել է Հնդկաստանի դեսպան։ Որոշ ժամանակ եղել է ՄԱԿ-ում Իրանի ներկայացուցիչը։ 1955 թվականի ապրիլի 18-24-ը ներկայացրել է Իրանը Բանդունգի կոնֆերանսում։ Որպես ՄԱԿ-ի ներկայացուցիչ ուղարկվել է Կամերուն։ 1960 թվականի հունիսի 22-ից մինչև 1960 թվականի օգոստոսի 11-ը Ջալալ Աբդեն զբաղեցրել Է Իրանի արտաքին գործերի նախարարի պաշտոնը, սակայն պաշտոնաթող Է եղել շահի ճնշման պատճառով։ Այն բանից հետո, երբ 1962 թվականի օգոստոսի 15-ին Նյու Յորքում համաձայնագիր ստորագրվեց Նիդեռլանդական Նոր Գվինեայի տարածքները Ինդոնեզիայի վերահսկողության տակ հանձնելու մասին, արևմտյան Նոր Գվինեայի տարածքները հանձնվեցին ՄԱԿ-ի ժամանակավոր վարչությանը։ ՄԱԿ-ի ԱՆԳ-ում ձևավորված վարչակազմը ստացել Է ՄԱԿ-ի ժամանակավոր գործադիր իշխանության անվանումը։ Նաև ձևավորվել է խաղաղապահ զորակազմ, որը հայտնի է որպես Արևմտյան Նոր Գվինեայում ՄԱԿ-ի անվտանգության ուժեր։ Կառավարչի պաշտոնակատար է դարձել Գվատեմալայի ներկայացուցիչ Խոսե Ռոլզ-Բենեթը, այնուհետև, որպես մշտական ադմինիստրատոր նրան փոխարինել է Ջալալ Աբդեն։ Նա այդ պաշտոնը զբաղեցրել է ընդհուպ մինչև 1963 թվականի մայիսի 1-ը, երբ ՄԱԿ-ի ժամանակավոր գործադիր իշխանությունը վայր է դրել իր լիազորությունները՝ արևմտյան Նոր Գվինեայի կառավարումը փոխանցելով ինդոնեզական իշխանություններին։
Ջալալ Աբդեն գրել «Քառասուն տարի դատական համակարգում, քաղաքականությունում և դիվանագիտությունում։ Իրանում և աշխարհում» գիրքը։  


== Ծանոթագրություններ ==


== Գրականություն ==
دولتهای ایران از میرزا نصرالله خان مشیرالدوله تا میرحسین موسوی. وزارت فرهنگ و ارشاد اسلامی. تهران: سازمان چاپ و انتشارات، ۱۳۷۸. ISBN 964-422-147-8
Տոպոլովայա (Մեծ Խապիցայի վտակ)

Անվան այլ կիրառումների համար տե՛ս՝ Տոպոլովայա (այլ կիրառումներ)Տոպոլովայա (ռուս.՝ Тополовая ), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 29 կմ է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000112120000017756


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զարան

Անվան այլ կիրառումների համար տե՛ս՝ Զարան (այլ կիրառումներ)Զարան, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 34 կմ հարավ, Ջուլամերկ քաղաքից հյուսիս-արևելք, Մեծ Զաբի ափին։
Հավանաբար համապատասխանում է Զարան բերդաքաղաքին (ամրոցին)։


== Աշխարհագրություն ==
Տարածքը լեռնային էր։


== Բնակչություն ==
XIX դարի վերջերին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դոկուչաևո (այլ կիրառումներ)

Դոկուչաևո, կարող է վերաբերել՝

Դոկուչաևո - գյուղ, Ուկրաինայի Կիրովոգրադի մարզի Ուստինովի շրջանում
Դոկուչաևո - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Էստոնիայի ժամանակակից արվեստի թանգարան

Էստոնիայի ժամանակակից արվեստի թանգարան (էստ․՝ Eesti Kaasaegse Kunsti Muuseum, համառոտ՝ EKKM), թանգարան Էստոնիայի մայրաքաղաք Տալլինում, որը նվիրված է ժամանակակից արվեստին։
Էստոնիայի մշակութային կյանքի կենտրոններից մեկն է, որը հարստացնում է նրա գեղարվեստական բաղադրիչը` համագործակցելով այլ թանգարանների, պատկերասրահների և ցուցահանդեսների հետ։


== Պատմություն և գործունեություն ==
Թանգարանը հիմնադրվել է 2006 թվականին՝ Անդերս Հորմի, Էլին Քարդի, Նեեմե Քյուլմի և Մարկո Լայմրեի կողմից։ 2016 թվականից թանգարանի պատասխանատուներն են Մարտեն Էսկոն և Յոհաննես Սյարեն, որոնք այնտեղ աշխատում են 2011 թվականից։
Թանգարանը ստեղծվել է Տալլինի ջերմաէլեկտրակենտրոնի լքված օժանդակ շենքում՝ Kultuurikatel մշակութային կենտրոնի և «Գորհոլ» մարզամշակութային համալիրի հարևանությամբ։
Թանգարանը ցուցահանդեսներ է անցկացնում և արվեստի գործեր հավաքում 2007 թվականից, 2010 թվականից՝ ապրիլ-դեկտեմբեր ամիսներին, անցկացնում է մշտական ցուցահանդեսային շրջանը։ 2011 թվականին թանգարանը սահմանել է ժամանակակից արվեստի սեփական մրցանակը` Köler Prize-ը, որն ուղեկցվում է հավակնորդների ցուցահանդեսով։
2013 թվականին Valge Kuup ցուցահանդեսային ընկերության գրասենյակի հետ համատեղ թանգարանում բացվել է «Լուգեմիկ» գրախանութը, որտեղ կա նաև սրճարան։ Հետագայում ստեղծվել է ISFAG ուսանողական պատկերասրահը։
Էստոնիայի ժամանակակից արվեստի թանգարանին աջակցում են Էստոնիայի մշակույթի նախարարությունը, Էստոնիայի մշակութային հիմնադրամը և Արվեստի նախաձեռնություննեիր հիմնադրամը։
Թանգարանի ընդհանուր օպերացիոն բյուջեն մոտ 175 հազար եվրո է, որը կազմվում է 12-15 առանձին դրամաշնորհներից։


== Ծանոթագրություններ ==


== Արտաքին հղումներ ==
Պաշտոնական կայք
Kultuurikatel
Էստոնիայի ժամանակակից արվեստի թանգարան
Էստոնիայի ժամանակակից արվեստի թանգարան
Eesti Kaasaegse Kunsti Muuseumi (EKKM) tegevus Põhja puiesteel lõppenud?
Կեդրոնական քոլեջ Թուրքիո

Կեդրոնական քոլեջ Թուրքիո, ամերիկյան միսիոներական բարձրագույն ուսումնական հաստատություն։ Հիմնվել է 1876 թվականին, Այնթապում (Կիլիկիա)։ Առաջին նախագահն է եղել Թրոպրիճը։ Թեև քոլեջը հայկական հաստատություն չի եղել, բայց գրեթե ամբողջությամբ ծառայել է հայերին, դասախոսների և ուսանողների մեծ մասը եղել է հայ։ Սովորել են նաև թուրքեր, ասորիներ, հրեաներ, քրդեր։ Մեծ տեղ է հատկացվել բժշկագիտությանը, մաթեմատիկային և բնական գիտություններին։ Ունեցել է գիշերօթիկ բաժին, բժշկական վարժարան, հիվանդանոց, քիմիայի աշխատանոց, տպարան, մատենադարան (մոտ 7600 կտոր գիրք), թանգարան, գրական, մարզական, ուսանողական և շրջանավարտների միություններ։ 1886-1887 թվականներին ստեղծվել է Հայախոս ընկերությունը՝ թրքախոս հայ ուսանողներին հայերեն սովորեցնելու համար։ 1878 թվականին սովորել է 50-55, 1890 թվականին՝ 100-ից ավելի ուսանող։ Մինչև 1915 թվականըը տվել է 409 շրջանավարտ։ Դասախոսել են Ա. Պեզճյանը, Ս. Լևոնյանը, Հ. Գրիգորյանը, Զ. Պեզճյանը (նախկին շրջանավարտ), Մ. Փափազյանը, ճ. Մաթոսյանը, սովորել Վ. Քյուրքճյանը, Ս. Կյուլյուզյանը, Ն. Քյուրքճյանը, Հ. Էյրլոպյանը, Գ. Պողոսյանը, Հ. ճեմելյանը, Ե. Պեհեսնիլյանը (Քասունի), Ա. ճ.եպեճյանը և ուրիշներ։ 1924 թվականին քոլեջը փոխադրվել է Հալեպ և գործում է մինչև այժմ՝ Ալեպպո կոլեջ անվամբ։
Ֆիմի Լևոնի Հեթումյան

Անվան այլ կիրառումների համար տե՛ս՝ Ֆիմի (այլ կիրառումներ)Ֆիմի Հեթումյան նաև Եվփիմեա (հունվարի 14, 1266 - հունիսի 26, 1267), Կիլիկիայի հայկական թագավորության արքայադուստր։
Կիլիկիայի Լևոն Գ թագավորի և Կեռան Հեթումյան թագուհու ավագ դուստրը։ Ֆիմին սերվում էր Հեթումյանների թագավորական տոհմից։ Ֆիմիի 9 եղբայրներից 5-ը եղել են Կիլիկիայի հայկական թագավորության արքաներ՝ Հեթում Բ, Թորոս Գ, Սմբատ Ա, Կոստանդին Բ և Օշին Ա։ Քույրը Ռիտան Բյուզանդիայի Միքայել Թ Պալեոլոգոսի կինն էր։ Մահացել է մանուկ հասակում։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ., Հատոր 5, Ցուցակ 1, Էջ 249 (1. Ֆիմի)
«Հայապատում», Ղևոնդ Ալիշան, Վենետիկ, 1901, հատոր Գ, էջ 157, 544
«Նկարագիր Օշին թագաւորի ձեռագիր ժամագիրքին», Արտավազդ արքեպիսկոպոս Սյուրմեյան, Անթիլիաս, 1933, 99 ա
Գրոմոտուխա (այլ կիրառումներ)

Գրոմոտուխա, կարող է վերաբերել՝

Գրոմոտուխա - գետ Ռուսաստանում, Ինյայի վտակը
Գրոմոտուխա - գետ Ռուսաստանում, Մարալիխայի վտակը
Լի Չաո

Լի Չաո (Չին․՝ 李超, Lǐ Chāo, ապրիլի 21, 1989(1989-04-21), Թայյուան, Չինաստան), չինացի շախմատիստ, գրոսմայստեր։ 2007 թվականին, 18 տարեկան հասակում, ստացել է գրոսմայստերի կոչում՝ դառնալով չինացի 23-րդ գրոսմայստերը։ Չինաստանի շախմատի հավաքականի կազմում մասնակցել է 2008 և 2012 թվականների օլիմպիադաներին, ինչպես նաև 2011 և 2013 թվականների աշխարհի թիմային առաջնություններին։


== Կարիերա ==
Լի Չաոն շախմատ սկսել է խաղալ 6 տարեկան հասակում, երբ այցելում էր Պեկինի շախմատային ակումբ։ 2005 թվականին Ստամբուլում կայացած շախմատի պատանեկան առաջնությունում գրավել է 6-րդ տեղը։ Հաջորդ տարի արդեն Երևանում կայացած նույն առաջնությունը նա ավարտել է լավագույն 20-յակում։
Նա չինացի գրոսմայստեր Վան Յուեի անձնական օգնականը և մանկության ընկերն է, ում հետ միասին է սկսել շախմատում իր առաջին քայլերը։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Լի Չաոյի անձնական էջը ՖԻԴԵ֊ի կայքում (անգլ.)
Լի Չաոյի ելույթները շախմատի օլիմպիադաներում (անգլ.)
Էստրե լա Կամպան

Էստրե լա Կամպան (ֆր.՝ Estrées-la-Campagne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 214 մարդ, բնակչության խտությունը` 28.72 մարդ/կմ²։ Բնակավայրը զբաղեցնում է 7.45 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 22 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 143 աշխատունակ (15-64 տարեկան)  բնակիչ, որոնցից ակտիվ էին 114-ը, իսկ ոչ ակտիվները` 29։ Ակտիվության ցուցանիշը կազմում է 79,7 %։ 114 աշխատունակ մարդկանցից աշխատել է 106 անձ (59 տղամարդ և 47 կին)։ Գործազուրկ են եղել 8 անձ (4 տղամարդ և 4 կին)։ 29 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուչի Մեն

Ռեդրիկ Դևիս (անգլ.՝ Radric Davis, փետրվարի 12, 1980(1980-02-12), Bessemer, Ջեֆերսոն շրջան, Ալաբամա, ԱՄՆ), ավելի հայտնի է որպես Գուչի Մեն (անգլ.՝ Gucci Mane), ամերիկացի ռեփեր։ Առաջին անգամ ճանաչում է ձեռք բերել իր դեբյուտային ստուդիական ալբոմի շնորհիվ, որը թողարկվել 2005 թվականի մայիսին։ 2007 թվականին հիմնադրել է 1017 Brick Squad Records ձայնագրման լեյբլը, որի միջոցով իրենց երգերն ու ալբոմներն են թողարկել այնպիսի կատարողներ, ինչպիսիք են՝ Վակա Ֆլոկա Ֆլեյմը, Յանգ Թագը, Չիֆ Քիֆը և այլք։


== Սկավառակագրություն ==


=== Ստուդիական ալբոմներ ===
2005: «Trap House»
2006: «Hard to Kill»
2007: «Trap-A-Thon»
2007: «Back to the Trap House»
2009: «Murder Was the Case»
2009: «The State vs. Radric Davis»
2010: «The Appeal: Georgia's Most Wanted»
2011: «The Return of Mr. Zone 6»
2011: «Ferrari Boyz» (Վակա Ֆլոկա Ֆլեյմի հետ)
2011: «BAYTL» (V-Nasty-ի հետ)
2013: «Trap House III»
2016: «Everybody Looking»
2016: «The Return of East Atlanta Santa»


== Ծանոթագրություններ ==


== Արտաքին հղումներ ==
Պաշտոնական կայք
Քրիստոֆ Վալց

Քրիստոֆ Վալց (գերմ.՝ Christoph Waltz, հոկտեմբերի 4, 1956(1956-10-04)[…], Վիեննա, Ավստրիա), ավստրիացի և ամերիկացի կինոդերասան, որը մեծ հայտնիություն ձեռք բերեց Քվենտին Տարանտինոյի «Անփառունակ սրիկաները» ֆիլմում մարմնավորելով Շտանդարտենֆյուրերի դերը։ Հենց այդ դերի համար Վալցն արժանացավ բոլոր հնարավոր կինոմրցանակներին, այդ թվում նաև «Օսկար», «Ոսկե Գլոբուս» և «BAFTA»։
Հետագայում ևս նա շարունակեց իր համագործակցությունը Տարանտինոյի հետ՝ նկարահանվելով նրա «Ջանգոն ազատված» վեստեռնում։ Այդ դերը նրան բերեց երկրորդ «Օսկար»-ը, «Ոսկե Գլոբուս»-ը և «BAFTA»-ն։


== Կենսագրություն ==
Քրիստոֆ Վալցը ծնվել է կինոմատոգրաֆիստների ընտանիքում (նրա ծնողները՝ Յոհաննես Վալցը և Էլիզաբեթ Ուրբանչիկը եղել են կոստյումների մոդելավորող։ Իսկ թաթն ու պապը՝ թատրոնի դերասաններ)։ Ավարտել է Մաքս Ռեյնհարդտի անվան թատերական սեմինարը, հետո տեղափոխվել է Նյու Յորք և սովորել է Լի Ստրասբերգի ինստիտուտում։ Իր կարիերայի սկզբում Վալցի գործակալը հորդորում էր իրեն, որ խուսափի ամերիկյան պրոեկտներին մասնակցելուց, հիշեցնելով, որ Հոլիվուդում ավստրիացի դերասանը խաղալու է միայն ֆաշիստի դեր՝ պատերազմական ֆիլմերում։
1970-ականների վերջին սկսեց նկարահանվել տարբեր հեռուստասերիալներում, հիմնականում դետեկտիվ սերիալներում։ Փոքրիկ դեր է խաղացել Քշիշտոֆ Զանուսիի «Կյանք կյանքի համար» ֆիլմում (1991)։ Խաղացել է նաև հայտնի ավստրիական «Կոմիսար Ռեքս» հեռուստասերիալում։
Այնուամենայնիվ, Հոլիվուդյան հասարակության և մասնագետների ուշադրության կենտրոնում Վալցը ընկավ՝ միայն 2009 թվականին մարմնավորելով շտանդարտենֆյուրերի կերպարը Տարանտինոյի «Անփառունակ Սրիկաները» ֆիլմում։ Այդ դերի համար նա արժանացավ «Լավագույն դերասան» մրցանակին 2009 թվականի Կաննի կինոփառատոնում, իսկ 2010 թվականի հունվարին արժանացավ «լավագույն երկրորդ պլանի դերասան» մրցանակին՝ «Ոսկե Գլոբուս»-ում։ Այդ դերը նրան բերեց նաև «Ամերիկյան կինոքննադատների ասոցիացիայի» «Ամերիկյան կինոդերասանների Գիլդիայի» մրցանակներին, նաև «Օսկար» և «BAFTA» որպես երկրորդ պլանի լավագույն դերասան։


== Ֆիլմագրություն ==


== Ծանոթագրություններ ==
Ֆիավե

Ֆիավե (իտալերեն՝ Fiavé), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1080 մարդ (2008), բնակչության խտություն՝ 45 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 38075։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 735029


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(9608) 1992 PD2

(9608) 1992 PD2, աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 2-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,004784 ա. մ., առավելագույնը մոտենում է 2,3945 ա. մ. հեռավորության վրա և հեռանում 3,6151 ա. մ.։ Արեգակի շուրջ մեկ ամբողջական պտույտ է կատարում 1902,47 երկրային օրվա ընթացքում, իր ուղեծրով շարժվելով միջինում 0,189228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9608) 1992 PD2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլիտոտդելսկոյե (Ռոստովի մարզ)

Պոլիտոտդելսկոյե (ռուս.՝ Политотдельское), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ռյաժենսկի գյուղական համայնքի կազմի մեջ։
Նահա (քաղաք, Ճապոնիա)

Նահա  (ճապ.՝ 那覇市 Նահա սի), Ճապոնիայի Օկինավա պրեֆեկտուրայի կենտրոնական քաղաք, վարչական կենտրոն և խոշորագույն քաղաք։ Տեղակայված է Օկինավա կղզու հարավային մասում՝ Արևելաչինական ծովի ափին։
Քաղաքի մակերեսը 39,24 կմ² է, բնակչությունը՝ 318 183 մարդ (2014 թվականի օգոստոսի 1), բնակչության խտությունը 8108,64 մարդ/կմ² է։
Նահան Օկինավա պրեֆեկտուրայի քաղաքական, տնտեսական և մշակութային կենտրոնն է։


== Պատմություն ==
14-19-րդ դարերում քաղաքի տարածքում գտնվում էր Ռյուկյու պետության մայրաքաղաք Սյուրի ամրոցը։ 1879 թվականին Ճապոնիան անեքսիայի ենթարկեց Ռյուկյուն՝ այն միացնելով Կոգոշիմա պրեֆեկտուրային։ Ավելի ուշ ձևավորվեց Օկինավա պրեֆեկտուրան։ 1921 թվականի մայիսի 20-ին Սյուրիի և նախկին թագավորության ևս չորս մունիցիպալիտետի հիման վրա ստեղծվեց Նահա քաղաքը, որը դարձավ նոր պրեֆեկտուրայի մայրաքաղաքը։
Երկրորդ համաշխարհային պատերազմի ժամանակ Օկինավայի ճակատամարտում քաղաքը գրեթե ամբողջությամբ ավերվել էր։ Խիստ վնասվել էր նաև քաղաքի պատմական մասը և Սյուրիի ամրոցը, որը ներառված է ՅՈՒՆԵՍԿՕ-ի Համաշխարհային ժառանգության ցանկում։


== ԲՆակչություն ==
2014 թվականի օգոստոսի 1-ի դրությամբ քաղաքի բնակչությունը 318 183 մարդ է, բնակչության խտությունը՝ 8108,64 մարդ/կմ²։ Աղյուսակում ներկայացված է բնակչության թվաքանակի փոփոխությունը 1980-2005 թվականների ընթացքում։


== Կլիմա ==
Նահայի կլիման մերձարևադարձային մուսոնային է (Cfa)՝ տաք և խոնավ ամառներում, մեղմ ձմեռներով։ Ցերեկային միջին ջերմաստիճանը հուլիսին (տարվա ամենաշոգ ամիսը) 31 °C է, իսկ գիշերայինը՝ 26 °C: Հունվար-փետրվար ամիսներին ցերեկային ջերմաստիճանը տատանվում է 19 °C-ի սահմաններում, իսկ գիշերային ջերմաստիճանը մոտ 14 °C է։ Քաղաքի յուրաքանչյուր քառակուսի մետրին տարեկան տեղում է ավելի քան 2 մետր անձրև, չափազանց հազվադեպ գրանցվում է ձյուն։


== Տրանսպորտ ==

Նահան Օկինավայի ամենակարևոր տրանսպորտային հանգույցն է։ Այստեղ են գտնվում միջազգային օդանավակայանը և նավահանգիստը, որը քաղաքը կապում է Ռյուկյու կղզեխմբի մյուս կղզիների և ամբողջ Ճապոնիայի հետ։ Ներքաղաքային տրանսպորտը ներկայացված է ավտոբուսային հաղորդակցությամբ և մոնորելսային ճանապարհով, որն ունի 15 կայան և քաղաքի հիմնական տրանսպորտային համակարգն է։


== Քույր-քաղաքներ ==
Նահան ունի հինգ քույր քաղաքներ, որոնցից երկուսը գտնվում են Ճապոնիայի այլ պրեֆեկտուրաներում․

 Ֆուչժոու, Չինաստան (1981)
 Հոնոլուլու, ԱՄՆ (1961)
 Կավասակի, Կանգավա (1996)
 Նիտինան, Միյաձակի (1969)
 Սան-Վիսենտի, Բրազիլիա (1978)


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Ճապոնիան զբոսաշրջիկների համար․ Օկինավա, Նահա
Պոդոլկի (գյուղ, Լիպովա Դոլինայի շրջան)

Պոդոլկի (ուկրաիներեն՝ Поділки), գյուղ Ուկրաինայի Սումիի մարզի Լիպովա Դոլինայի շրջանում։ Հիմնադրվել է 17-րդ դարում։
2001 թվականի տվյալներով Պոդոլկի գյուղում բնակվում էր 769 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3605) Դավի

(3605) Դավի (անգլ.՝ Davy), աստերոիդ աստերոիդների հիմնական գոտում։ Հայտնաբերվել է 1932 թվականի նոյեմբերի 28-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,251368 ա. մ., առավելագույնը մոտենում է 2,0715 ա. մ. հեռավորության վրա և հեռանում 2,4312 ա. մ.։ Արեգակի շուրջ մեկ ամբողջական պտույտ է կատարում 1233,87 երկրային օրվա ընթացքում, իր ուղեծրով շարժվելով միջինում 0,291766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3605) Դավի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առանցքային տարածքաշրջան

Առանցքային տարածաշրջան (անգլ. Pivotal region),
աշխարհաքաղաքականության հասկացություն, որն առաջին անգամ օգտագործել է (1904) միջազգային հարաբերությունների տեսաբան Հ. Մակինդերը։ Առանցքային տարածաշրջանը նա նույնացնում է Ռուսաստանի հարա­կից պետությունների տարածքների հետ։ Հետագայում բրիտանացի հետազոտող Ջ. Ֆեյրզրիվը նշված տարածաշրջանն անվանեց Հարտլենդ։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Ալուսաինչ

Ալուսաինչ, գյուղ Արևմտյան Հայաստանում, Բիթլիսի վիլայեթի Մշո գավառում։
Եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քևին Սիսթրոմ

Քևին Սիսթրոմ (անգլ.՝ Kevin Systrom, դեկտեմբերի 30, 1983(1983-12-30), Holliston, Միդլսեքս շրջան, Մասաչուսեթս, ԱՄՆ), ամերիկացի ձեռնարկատեր և ծրագրավորող, «Ինստագրամ» սոցիալական ցանցի ստեղծողն ու գլխավոր տնօրենը, միլիարդատեր։


== Կենսագրություն ==
Քևին Սիսթրոմը ծնվել է 1983 թվականի դեկտեմբերի 30-ին Հոլիսթոնում (Մասաչուսեթս, ԱՄՆ)։
Սիսթրոմի մայրը՝ Դիանան, Zipcar ընկերության մարքեթոլոգն է եղել, ինչպես նաև առաջին դոթ-քոմ պղպջակի ժամանակ աշխատել է «Monster and Swapit»-ում։ Հայրը՝ Դուգլասը, TJX Companies ընկերության մարդկային ռեսուրսներ բաժնի փոխնախագահն է եղել։ Քևինի մայրական կողմի պապիկն ու տատիկը հանդիսանում էին Հենքոքի միաբանության եկեղեցու անդամներ։
Մանկության տարիներին Սիսթրոմը Doom II խաղում ստեղծում էր սեփական փուլեր և կատակով ծաղրում էր իր ընկերներին՝ AOL Instant Messenger ծրագրի միջոցով ակնթարթային ուղերձներ ուղարկելով, ինչը նա կատարում էր այն ծրագրերի միջոցով, որոնք նրան թույլ էին տալիս մկնիկի կուրսորի միջոցով վերահսկելու նրանց համակարգիչները և խափանելու՝ միացումը ցանցին։ Միջնակարգ դպրոցում սովորելիս Քևինն աշխատել է Բոստոնում գտնվող «Boston Beat» խանութում։
2002 թվականին Սիսթրոմն ավարտել է Մասաչուսեթս նահանգի Քոնքորդ քաղաքում գտնվող Միդլսեքսի մասնավոր դպրոցը, որտեղ խորացված սովորել է համակարգչային ծրագրավորում, իսկ 2006 թվականին ավարտել է Սթենֆորդի համալսարանի մագիստրատուրայի մենեջմենթի բաժինը՝ ստանալով մագիստրոսի աստիճան։ Սթենֆորդում ուսման ժամանակ Սիսթրոմը եղել է ուսանողական համայնքի անդամ։ Երրորդ կուրսի ձմեռային ժամանակահատվածը նա անց է կացրել Ֆլորենցիայում՝ սովորելով լուսանկարչություն։
Ստարտափում առաջին փորձն ստացել է այն ժամանակ, երբ տասներկու այլ ուսանողների հետ ընտրվեց Սթենֆորդի համալսարանի Mayfield Fellows Program կրթաթոշակի ծրագրին մասնակցելու համար։ Այդ ծրագրի շնորհիվ Սիսթրոմը Odeo ընկերությունում ստաժավորում անցնելու հնարավորություն ստացավ, որտեղ սկսեց մշակել տարատեսակ հավելվածներ։ Այդ ժամանակվա նրա կոլեգաներից մեկը Թվիթերի հիմնադիր Ջեք Դորսին էր։
Համալսարանն ավարտելուց հետո Քևինն աշխատել է Գուգլ ընկերության մարքեթինգային ծառայությունում, հետո՝ NeXTSTEP ընկերությունում ծրագրավորող է դարձել։
2010 թվականի հոկտեմբերի 6-ին Էփլ ընկերության App Store հավելվածների խանութում հայտնվեց մի նոր հավելված, որը կոչվում էր Ինստագրամ։ Այս հավելվածի գործարկմամբ զբաղվում էին Քևինը և նրա ընկեր Մայք Քրիգերը, իսկ գործարկումը կատարվում էր Burbn ծրագրի հիման վրա։
2018 թվականի սեպտեմբերի 24-ին Քևինը և Մայք Քրիգերը հայտարարեցին, որ իրենք որոշել են հեռանալ Ինստագրամ սոցիալական ցանցից։


== Ծանոթագրություններ ==


== Արտաքին հղումներ ==
Քևին Սիսթրոմը՝ Ինստագրամի ստեղծման մասին
Ինստագրամի հիմնադիրները հեռանում են Ինստագրամից
Կիմիտինա

Կիմիտինա, հանգած հրաբուխ Կամչատկա թերակղզում՝ Ռուսաստանում։
Հրաբուխը գտնվում է Կոզիրևսկի հրաբխային շրջանում։
Տեղակայված է Մեծ Կիմիտինա գետի աջակողմյան հատվածում։
Հրաբուխի ձևը իրենից ներկայացնում է թեք կոն։ Աշխարհագրության տեսանկյունից հրաբուխն ունի ուղիղ շրջանագծի տեսք՝ 7 կմ տրամագծով և 30 կմ2 մակերեսով։ Ծավալը կազմում է 8 կմ3, բացարձակ բարձրությունը 1438 մետր, հարաբերականը՝ 700 մետր։
Հրաբխի ժայթքումից առաջանում է բազալտ։


== Ծանոթագրություններ ==


== Տես նաև ==
Կալգնիտունուպ
Վոդորազդելնիյ


== Արտաքին հղումներ ==
[1]
Աշտարակ Իզերի վրա

Աշտարակ Իզերի վրա (հոլ.՝ IJzertoren), հուշարձան և խաղաղության թանգարան` նվիրված ֆլամանդացի զինվորներին, ովքեր զոհվել են Առաջին համաշխարհային պատերազմի ժամանակ։ Աշտարակը գտնվում է Արևմտյան Ֆլանդրիայի Դիքսմյոյդե քաղաքից ոչ հեռու, որտեղ ժամանակին կատաղի մարտեր են ընթացել։ Թանգարանը մտնում է Խաղաղության թանգարանների համաշխարհային ցանցի մեջ։


== Պատմություն ==
Իզերի վրա առաջին աշտարակի կառուցումը սկսվել է 1928 թվականին, իսկ 1930 թվականի օգոստոսի 24-ին կայացել է նրա բացումը։ Սակայն առաջին աշտարակը 1946 թվականի մարտի 15-ի լույս 16-ի գիշերը քանդվել է անհայտ մարդկանց կողմից։ 1950 թվականին պայթեցված աշտարակի ավերակներից կառուցվել է Խաղաղության դարպասը (Paxpoort): 1951-1965 թվականներին հին աշտարակից մի քանի մետր հեռավորության վրա կառուցվել է նորը, որի բարձրությունը 84 մ է։
1993 թվականին աշտարակը ստացել է պատմության հուշարձանի կարգավիճակ։


== Գաղափարական նշանակություն ==
Աշտարակն առաջին հերթին խաղաղության հուշարձան է։ Միևնույն ժամանակ այն սերտորեն կապված է ֆլամանդական շարժման գաղափարախոսությանը։
Առաջին համաշխարհային պատերազմի ժամանակ բելգիական բանակի մեծ մասը եղել է ֆլամանդացի, մինչդեռ սպայական կազմը հիմնականում բաղկացած էր ֆրանկոֆոններից։ Զինվորների տառապանքը հանգեցրեց ֆլամանդա-վալոնյան հարաբերությունների սրմանը։ Ֆլամանդացի զինվորների շրջանում ծայր առավ այսպես կոչված ճակատային շարժումը (հոլ.՝ IFrontbeweging), որի հիմնական գաղափարներն էին պացիֆիզմն ու Ֆլանդրիայի անկախությունը։ Իզերի աշտարակը սկսեց խորհրդանշել այդ գաղափարները, ինչն էլ բացատրում է նրա հակասական սիմվոլիկան . այն միաժամանակ խորհրդանշում է պացիֆիզմն ու ֆլամանդական ազգայնականությունը։
1920 թվականից ի վեր ամեն տարի մահացած ֆլամանդական զինվորների հիշատակին անցկացվում է ուխտագնացություն Իզեր (IJzerbedevaart): Սկզբնական շրջանում ուխտագնացության նշանաբանն էր. «Ո՛չ պատերազմին, անկախություն և աստվածային խաղաղություն» (հոլ.՝ INooit Meer Oorlog, Zelfbestuur en Godsvrede): Երկրորդ համաշխարհային պատերազմից հետո Իզերը սկսեց ասոցացվել ծայրահեղ աջ ազգայնականների հետ։ Որպեսզի ընդգծվի արարողության խաղաղասիրական բնույթը, ներկայումս հին նշանաբանի հետ մեկտեղ գործածվում է և նոր նշանաբան` «Խաղաղություն, ազատություն և հանդուրժողականություն» (Vrede, Vrijheid en Verdraagzaamheid):
Իզերի ուխտագնացությունը բավական ռադիկալ չհամարելով` ծայրահեղ ազգայնականները դադարել են մասնակցել դրան և սկսել են անցկացնել համերաշխության սեփական ցույցերը` «Պահակախումբ Իզերում» (IJzerwake):


== Ծանոթագրություններ ==


== Արտաքին հղումներ ==
Պաշտոնական կայք
Ջեմուխա

Ջեմուխա (ռուս.՝ Джемуха), գետ Ռուսաստանում, հոսում է Ստավրոպոլի երկրամասում։ Գետաբերանը տեղակայված է Կումա գետի աջ ափին՝ 633 կմ հեռավորության վրա։ Գետի երկարությունը 24 կմ է։ Ավազանի տարածքը 187 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000312108200001747
Հիդրոլոգիական ուսումնասիրությունների կոդը - 108200174
Ավազանի կոդը - 07.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Ջովաննի Լիպիոնի

Սան Ջովաննի Լիպիոնի  (իտալերեն՝  San Giovanni Lipioni), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 271 մարդ։ Խտությունը՝ 34 մարդ/կմ²։ Տարածքը՝ 8 կմ²։ Փոստային ինդեքս 66050։ Հեռախոսային կոդ՝ (+39) 0873։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0873 952231
Էլեկտրոնային հասցե՝ comunesangiovannilipioni@tin.it
Գլխավոր կայք՝ http://www.comunesangiovannilipioni.it Archived 2012-02-06 at the Wayback Machine.


== Արտաքին հղումներ ==
Պաշտոնական կայք (իտալ.) Archived 2012-02-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մատա (գյուղ, Մեգինո-Կանգալասկի ուլուս)

Անվան այլ կիրառումների համար տե՛ս՝ ՄատաՄատա (ռուս.՝ Матта), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճիզվիտական դաստիարակություն

Ճիզվիտական դաստիարակություն, դաստիարակության համակարգ, որը մշակել է ճիզվիտների միաբանությունը։ Նրա սկզբունքներն ու մեթոդիկան շարադրվել են դպրոցական հատուկ կանոնադրությունում՝ «Ratio atque institutio atudiomm Societatis Jesu» (հաստատվել է 1599 թվականին)։


== Նպատակ ==
Ճիզվիտական դաստիարակության նպատակն էր պատրաստել կաթոլիկ եկեղեցուն հնազանդ սպասավորներ։ Ճիզվիտական դպրոցները բաժանվել են *տարրականի՝ կոլեգիաների (ուսման տևողությունը՝ 7 տարի)

բարձրագույնի՝ սեմինարիաների (ուսման տևողությունը՝ 6 տարի)։


== Տարրական դպրոցներ ==
Տարրական դպրոցներն ստեղծվել են Վերածննդի շրջանում և իրենց տված կրթության ծավալով ու բնույթով մոտ էին գիմնազիաներին։ XVIII-րդ դարի սկզբին հաշվվում էր մոտ 800 ճիզվիտական ուսումնական հաստատություն, այդ թվում ավելի քան 20 համալսարան։
1832 թվականին ճիզվիտները վերանայեցին դպրոցական կանոնադրությունը, հիմնական սկզբունքներն ու նպատակները մնացին նույնը՝ ավելացավ ուսումնական առարկաների թիվը (հիմնականում բնա-մաթեմատիկական դիսցիպլիններ)։
XX դարի սկզբին թույլ տրվեց փոփոխություններ մտցնել առանձին ուսումնական հաստատությունների ուսումնական պլաններում՝ ելնելով տեղի պայմաններից ու պահանջներից։ Արևմտյան բազմաթիվ երկրներում (Իսպանիա, Պորտուգալիա, ԱՄՆ, Լատինական Ամերիկայի երկրներ և այլն) ճիզվիտները այժմ նույնպես մեծ ազդեցություն ունեն ժողովրդական կրթության վրա․ նրանք բաց են անում իրենց դպրոցները, պետետական ու մասնավոր դպրոցների համար պատրաստում ուսուցիչներ (ԱՄՆ-ում հաշվվում է մոտ 50 ճիզվիտական ուսումնական հաստատություն)։
Ջոն Դոպերա

Ջոն Դոպերա (անգլ.՝ John Dopyera, սլովակ.՝ Ján Dopjera, Յան Դոպերա, հուլիսի 6, 1893(1893-07-06), Շաշտին-Ստրաժե, Senica District, Տրնավայի երկրամաս, Սլովակիա - հունվարի 3, 1988(1988-01-03), Գրանթս Փաս, Օրեգոն, ԱՄՆ), սլովենական ծագմամբ ամերիկացի գյուտարար, գործարար։ Նրա գյուտերից են ռեզոնատոր կիթառը և այլ կարևոր մշակումներ էլեկտրակիթառի զարգացման ամենավաղ փուլերում։


== Կենսագրություն ==
Ջոն Դոպերան ծնվել է 1893 թվականին Շաշտին-Ստրաժեում, բազմազավակ ընտանիքում։ Նրա հայրը՝ Յոզեֆ Դոպերան, Դոլնեյ Կրուպեում (այժմ՝ Տրնավայի երկրամաս, Սլովակիա) աշխատել է որպես հանքափոր, որտեղ ընտանիքը տեղափոխվել էր Ջոնի ծնունդից անմիջապես հետո։ Հայրն ունեցել է երաժշտական տաղանդ, նվագել և մշակել է ջութակ։ Ջոնը իր առաջին ջութակը ստեղծել է պատանի տարիքում հոր ղեկավարությամբ։ 1908 թվականին Դոպերա ընտանիքը, զգալով Եվրոպայում խոշոր պատերազմի վտանգը, տեղափոխվել է ԱՄՆ։ 1920 թվականին Ջոնը Լոս Անջելեսում բացել է իր սեփական խանութը, որտեղ պատրաստել և վերանորոգել է ջութակ, բանջո և այլ փայտե լարային գործիքներ։ Այդ ընթացքում Դոպերան արտոնագրել է բանջոյի մի քանի բարելավումներ։
1925 թվականին ամերիկացի ձեռնարկատեր, երաժիշտ Ժորժ Բոշամը խնդրում է Դոպերային ստեղծել ավելի բարձր ձայնով կիթառ։ Բոշամին պետք էր այնպիսի կիթառ, որը լսելի կլինի նվագախմբի մեջ։ Դոպերան մշակել է կիթառը երեք ալյումինե ռեզոնատորներով՝ տեղադրված կամրջի տակ, ինչը կիթառի ձայնն ավելի էր բարձրացնում սովորականից։ Կիթառի ձայնը հարուստ էր և մետաղական։ Դրանից հետո Ջոնը, նրա եղբայրներ Ռուդին, Էմիլը և այլ համահեղինակներ հիմնադրել են ազգային լարային գործիքների ընկերությունը (National String Instrument Corporation), որը ստեղծում և վաճառում է կիթառներ այն երաժիշտներին, որոնք աշխատում են կինոյում կամ ջազ ակումբներում։ Մի քանի տարի անց եղբայրները հեռանում են ընկերությունից՝ հիմնադրելու Dobro Manufacturing Company։ Ընկերության անունը ստեղծվել է եղբայրների ազգանվան և «bro» (եղբայրներ) մասնիկներից, ամբողջական բառը սլովեներեն նշանակում է «լավ»։ Ընկերության կարգախոսը դարձավ՝ «Դոբրո նշանակում է լավ ցանկացած լեզվով»։
1932 թվականին, աշխատելով վարպետ Արթ Սթիմսոնի հետ, Դոպերան հնարեց կիթառի նոր դիզայն, որը հետագայում հայտնի դարձավ որպես արդյունաբերական մեթոդներով արտադրված աշխարհի առաջին էլեկտրական իսպանական կիթառ։
Դոպերան նաև հորինել է նվագալարը սեղմելու մի սարք։ Դոպերան ստացել է մի շարք գյուտերի արտոնագրեր, այդ թվում մի շարք լարային գործիքների ձևափոխման համար, մասնավորապես բարելավել է ջութակներ և բանջոներ, ստեղծել է էլեկտրաջութակի գյուտը։
Դոպերան մահացել է 94 տարեկան հասակում, 1988 թվականին՝ իր կյանքի ընթացքում գրանցելով շուրջ 40 արտոնագրեր։


== Ծանոթագրություններ ==


== Արտաքին հղումներ ==
Ջոն Դոպերայի կենսագրությունը
Անգլեսոլա

Անգլեսոլա (կատ.՝ Anglesola), մունիցիպալիտետ Իսպանիայի Կատալոնիա ինքնավար մարզի Լեյդա պրովինցիայի  Ուրժել շրջանի կազմում։ Զբաղեցրած տարածքը՝ 23,53 կմ2։ Բնակչության թվաքանակը՝ 1355 մարդ (2010 թվականի տվյալներով)։


== Արտաքին հղումներ ==
Պաշտոնական էջ Archived 2008-10-19 at the Wayback Machine.
Información general Archived 2008-05-13 at the Wayback Machine.
Love Poem

Love Poem (անգլ. թարգմանաբար՝ «Սիրային պոեմ»), հարավկորեացի երգչուհի IU-ի յոթերորդ մինի ալբոմը։ Այն թողարկվել է Kakao M լեյբլում՝ 2019 թվականի նոյեմբերի 18-ին։ Այնտեղ ներառվել են գլխավոր «Love Poem» սինգլը և «Above the Time» ու «Blueming» երգերը։


== Նախադրյալներ ==
Ալբոմը և առաջատար սինգլի թողարկումը հետաձգվել են IU-ի մտերիմ ընկերոջ՝ Սոլլիի մահից հետո։ Ալբոմի թողարկման օրը՝ երաժշտական տեսահոլովակները հասանելի են դարձել «Above the Time»-ի և «Blueming»-ի համար։


== Առևտրական հաջողություն ==
Ալբոմը հայտնվել է Կորեայի բոլոր հիթ-շքերթների առաջին հորիզոնականում, այդ թվում նաև Melon, Bugs, Genie և Soribada: «Blueming»-ը նաև հասել է «All-kill»-ին, ինչը նշանակուն է, որ այն եղել Է Կորեական բոլոր հիմնական հարթակների հիթ-շքերթներում։


== Հիթ-շքերթներ ==


== Վաճառք ==


== Մրցանակներ ==


=== Երաժշտական ծրագրեր ===


== Ծանոթագրություններ ==
Մոմուր

Մոմուր, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Րաֆֆի Պողոսյան

Րաֆֆի Պողոսյան (բուլղար․՝ Рафи Бохосян, հունվարի 29, 1993(1993-01-29), Բուրգաս, Բուլղարիա), հայկական արմատներով բուլղարիացի երգիչ և թմբկահար։ 2011 թվականի դեկտեմբերի 11-ին դարձել է Բուլղարիայի Իքս-Ֆակտոր (X-Factor) մրցույթի առաջին եթերաշրջանի (2011) հաղթող։ Ստացել է Virginia Records-ի հետ Բուլղարիայից դուրս արտասահմանցի կոմպոզիտորի և պրոդյուսերի հետ սինգլ ձայնագրելու հնարավորություն։


== Սինգլներ ==
2012: "4-3-2-1" [1]
2013: "4D" (Лео, Део, Րաֆֆի և Играта)
2013: "Не ме разбра"
2014: "Mr. Commandante" (ft. Део, Лео և Играта)
2014: "Нали така" (ft. Hoodini)
2014: "В Нашия филм" (ft. Део, Лео և Играта)
2015: "Нов ден" (ft. Rewind)
2016: "Намери ме"


== Ծանոթագրություններ ==


== Արտաքին հղումներ ==
Instagram
Youtube
Վալդհոֆ ՖԱ

«Վալդհոֆ» (գերմ.՝ SV Waldhof Mannheim 07), Մանգեյմ քաղաքի գերմանական ֆուտբոլային ակումբ, ներկայումս հանդես է գալիս Օբրելիգայում, երկրում հինգերորդը։


== Պատմություն ==
Ակումբը հիմնադրվել է 1907 թվականին, տնային հանդիպումները տեղի են ունենում «Կարլ Բենց Շտադիոն» մարզադաշտում, որը տեղավորում է 27,000 հանդիսատես։ Վալդհոֆը իր ամբողջ պատմության մեջ Առաջին Բունդեսլիգայում անցկացրել է 7 մարզաշրջան, որոնցից ամենավերջինը 1989-90 մրցաշրջանն է։ Ակումբի ամենաբարձր նվաճումը եկել է Գերմանիաի առաջնության 1984-85 մրցաշրջանի 6-րդ հորիզոնականը։
Առաջին ակումբներից է, որ Գերմանիայում իրենց պաշտոնական անունը վաճառել են հովանավորին։ 1972 թվականին ակումբը ստացավ իր նոր անվանումը՝ «Chio Waldhof 07»՝ չիփսեր վաճառող «Chio» ընկերության անվան հիման վրա։ Դրա համար ակումբը հովանավորից 190,000 մարկ ստացավ։ 1978 թվականին ակումբը վերստացավ նախկին անունը՝ «SV Waldhof Mannheim 07»։


== Նվաճումներ ==
Գերմանիայի գավաթի եզրափակիչ դուրս գալը՝ 1939 թվականին
Երկրորդ Բունդեսլիգաի հաղթող՝ 1983 թվականին


== Հայտնի խաղացողներ ==


== Հայտնի մարզիչներ ==
 Գերմանիա Շտեֆան Կունց
 Գերմանիա Կլաս Տոպմլյորրեր
 Գերմանիա Ուլի շտիլիկե
 Շվեյցարիա Անդե Էնգլի


== Արտաքին հղումներ ==
Պաշտոնական կայք


== Ծանոթագրություններ ==
Ապակի (ֆիլմ, 1958)

Ապակի (հոլ.՝ Glas), 1958 թվականի գունավոր վավերագրական ֆիլմ, որը նկարահանել է ռեժիսոր Բերտ Հանստրան։ Հոլանդական առաջին ֆիլմն է, որ արժանացել է «Օսկարի»։ Ընդհանուր առմամբ արժանացել է շուրջ 20 մրցանակի։ Համարվում է ամենաազդեցիկ ֆիլմերից մեկը կինեմատոգրաֆի պատմության մեջ, դասավանդվում է բելգիական, հոլանդական ու ամերիկյան կինոակադեմիաներում։


== Ստեղծման պատմություն ==
Ֆիլմի ստեղծման համար հիմք է ծառայել «Զրույց ապակու մասին» 25 րոպե տևողությամբ գովազդային-ուսուցողական հոլովակը, որ 1958 թվականին նկարահանվել է ապակի արտադրող գործարանի պատվերով։ Շշի կոնվեյերում տեղի ունեցած անսարքության հետ կապված միջադեպը, որին ականատես է եղել Բերտ Հաստրան, նրան հուշել է սյուժեն, և նա ֆինանսավորման համար դիմել է կառավարությանը։


== Սյուժե ==
Ֆիլմը պատմում է ապակի փչող բանվորների աշխատանքի մասին։ Հաստրան ֆիլմի ժամրը բնութագրել է որպես «փորձարարական կինոպոեմ», իսկ ապակի փչողների շարժումները համեմատել է պարի հետ, որ կատարվում է Պիմ Յակոբսկի ջազային քառյակի նվագակցությամբ։ Տեմպի արագացումը հիմնականում կապված է այդ ժամանակի կինոմոնտաժի խորհրդային մոտնաժի հետ։
Հումորային ոճն առկա է կոնվեյերի տեսարաններում, որտեղ տեխնիկական խախտման պատճառով շշերը կոտրվում են մեկը մյուսի հետևից, մինչև միջամտում է մարդը՝ ինդուստրացման ու ավանդույթի միջև կոնֆլիկտի ալեգորիան։


== Քննադատական արձագանքներ ==
Ուշադրության արժանացնելով ֆիլմի սահմանափակ ձևաչափը՝ քննադատները բարձր են գնահատել այն։ «Հանստրայի հաճույքը պարզ երևում է կադրերի եռանդուն ու զվարճալի այդ սիմֆոնիայի յուրաքանչյուր կերպարում»,– գրել է հոլանդական թերթը։


== Մրցանակներ ==
«Օսկար» լավագույն կարճամետրաժ ֆիլմ անվանակարգում (1960)
BAFTA մրցանակ լավագույն վավերագրական ֆիլմ անվանակարգում (1959)
«Արծաթե արջ» հատուկ մրցանակ կատեգորիայում (1958)


== Ծանոթագրություններ ==


== Գրականություն ==
The cinema of the Low Countries.Ernst Mathijs. 2004. Wallfower Press. ISBN 1-904764-00-2.


== Արտաքին հղումներ ==
«Ապակի»(անգլ.) ֆիլմը Internet Movie Database կայքում
Եմիփորոն

Եմիփորոն, լայն ուսանոց-ուրար, որը հետևից և առջևից ծածկում է եպիսկոպոսի կամ կաթողիկոսի կուրծքն ու թիկունքը, իսկ եմիփորոնի ծոպավոր ծայրերը հասնում են մինչև շուրջառի ծայրերը։ Եմիփորոնը խորհրդանշում է եպիսկոպոսի կամ կաթողիկոսի ամբողջապես խաչված լինելը իրենց հինգ զգայարաններով, մեղքերի և աշխարհիկ ցանկությունների համար մեռնելը և միայն Քրիստոսի խաչն իրենց անձերում կրելը։
Կլյուչևկա (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ԿլյուչևկաԿլյուչևկա (ռուս.՝ Ключевка, բաշկիրերեն՝ Ключевка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 303 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալի Դիվլին

Մալի Դիվլին (ուկրաիներեն՝ Малий Дивлин), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1861 թվականին։
2001 թվականի տվյալներով Մալի Դիվլին գյուղում բնակվում էր 190 մարդ։ Բնակավայրը զբաղեցնում է 1,12 կմ² տարածք։ Բնակչության խտությունը կազմում էր 169,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիրոկայա (Ստորին Տերսի վտակ)

Անվան այլ կիրառումների համար տե՛ս՝ Շիրոկայա (այլ կիրառումներ)Շիրոկայա (ռուս.՝ Широкая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ստորին Տերս գետի ձախ ափին՝ 49 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դիբուրիդաղի

Դիբուրիդաղի, Դիբուրիդաղը, լեռ Հայկական լեռնաշխարհում, Վանա լճից 14-15 կմ հյուսիս։


== Ծանոթագրություններ ==
Մարակայբո (քաղաք)

Մարակայբո (իսպ.՝ Maracaibo), քաղաք Վենեսուելայի հյուսիս-արևմուտքում, Սուլիա նահանգի մայրաքաղաքը, խոշոր ծովային նավահանգիստ։
Հիմնվել է 1529 թվականին։ Քաղաքի բնակչությունը կազմում է մոտ 1,495,200 մարդ, երկրի մեծությամբ երկրորդ քաղաքն է մայրաքաղաք Կարակասից հետո։ Հանդիսանում է երկրի խոշորագույն նավթի վերամշակող կենտրոնը։
Քաղաքի մակերեսը կազմում է 1393 կմ², միջին բարձրությունը ծովի մակարդակից 6 մետր։
Տեղակայված է Կարիբյան ծովի Վենեսուելական նեղուցը Մարակայբո լճին միացնող նեղուցի 8-10 կմ երկարությամբ արևմտյան ափին։ Ռաֆաել Ուրդանետի կամուրջը քաղաքը միացնում է նեղուցի արևելյան ափին։


== Ծանոթագրություններ ==


== Արտաքին հղումներ ==
պաշտոնական կայք
Նուլլիֆիկացիա

Նուլլիֆիկացիա (լատ.՝ nullificatio արհամարհում, ոչնչացում, nullus - ոչ մի, գոյություն չունեցող և facio - կատարել, անել), դրամի, խիստ արժեզրկված թղթադրամի չեղյալ հայտարարում պետության կողմից։ Դրամաշրջանառության կայունացման մեթոդ։
Կիրառվում է, երբ խոր ինֆլյացիայի հետևանքով փողի գնողունակությունը չափազանց ընկնում է, և թղթադրամին ներկայացվող արժեքը գործնականում հավասարվում զրոյի։ Նուլլիֆիկացիայի դիմում են նաև այն ժամանակ, երբ անհրաժեշտություն է առաջանում շրջանառությունից հանել ուժը կորցրած թղթադրամները՝ կապված քաղաքի իշխանության փոփոխության հետ։ Երբեմն նուլլիֆիկացիան համընկնում է դեվալվացիային։
Թերմոս

Թերմոս, մթերքի ջերմաստիճանը մինչև 24 ժամ հաստատուն պահող անոթ։ Անհատական օգտագործման համար առավել տարածված են մետաղական ամալգամով ծածկված, երկպատ (արանքից օդը հանված է), բարակ ապակուց պատրաստված շշանման թերմոսները։
Լինում են նաև տնտեսական պայուսակի տեսքով։ Հասարակական սննդի ձեռնարկություններում օգտագործվող թերմոսները արտաքին պատյանի մեջ տեղավորված, ջերմամեկուսիչ նյութով շրջապատված մետաղական անոթներ են։


== Տես նաև ==
Դյուարի անոթ


== Արտաքին հղումներ ==
Սեգոնզակ (Շարանտի գավառ)

Սեգոնզակ (ֆր.՝ Segonzac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 2156 մարդ, բնակչության խտությունը` 61.27 մարդ/կմ²։ Բնակավայրը զբաղեցնում է 35.19 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1332 աշխատունակ (15-64 տարեկան) բնակիչ, որոնցից ակտիվ էին 998-ը, իսկ ոչ ակտիվները` 334։ Ակտիվության ցուցանիշը կազմում է 74,9 %։ 998 աշխատունակ մարդկանցից աշխատել է 914 անձ (482 տղամարդ և 432 կին)։ Գործազուրկ են եղել 84 անձ (41 տղամարդ և 43 կին)։ 334 անաշխատունակներից 93-ը եղել են աշակերտներ կամ ուսանողներ, 137-ը` թոշակառուներ, իսկ 104-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==